dh-unibe/image-text_koenigsfelden-charters-post-1500 huggingface dataset:
Wir, Lupolt, von gotes gnaden hertzog zu Osterrich und zu Stire, ✳ grave zu Habsburg und zu Kyburg ✳ und
lantgrave in Elsazzen, ✳ virjehen an disem briͤve, ✳ daz wir dem erbern ritter Arnolde von Kienberg umb den
dienst, den er uns tut uber daz gebirge, sint schuldik blieben funfzehen mark silbers genges und gebes. ✳ vur
die selben funfzehen mark setz wir ime funfzehen stukke geltes uz unserm zehenden zu Boͤtze, ✳ also daz
her die selben funfzehen stukke geltes sal haben und niezzen als lange, untz wir oder unser brudˀe oder
unser ✳ oder unser brudˀe erben die selben funfzehen stukke geltes von dem vorgenanten ritter oder von
sinen erben erloͤsen umb funfzehen mark silbers. ✳ und swaz der selbe ritter oder sin erben der vorgenantē
funfzehen stukke geltes geniezzē oder da von nemē, daz sal nicht abe gan an den vorgenanten funtzehen mark
silbers. ✳ und zu eim urkunde dirre vorgeschrieben rede han wir disen brief gegeben, virsiegelt mit unserm
insiegel. der brief ist gegeben zu Zovingen, an dem abende der zwolfboten Symonis ꝫ Jude, ✳ do man
zalte von gotes geburth dritzenhundert jar, dar nach in dem zehenden jare. ✳
Kgsfeld. 16 .
16
Staatsarchiv
AARGAU
K
Q ✳ 2 ✳
ist sfeld₎
xvj
1310 ✳